10/03/2015 | Administración LocalMunicipal
Sada
Alcaldía
Aprobación definitiva da modificación dos artigos 17 e 18 do Regulamento orgánico municipal, para o establecemento do réxime de publicidade dos Rexistros de Intereses

Aprobada inicialmente polo Pleno da Corporación na sesión ordinaria do 25-09-2014 a modificación dos artigos 17 e 18 do Regulamento orgánico municipal para o establecemento do réxime de publicidade dos Rexistros de Intereses, abríuse un período de información pública e audiencia aos interesados coa finalidade de que calquera persoa física ou xurídica poidese presentar as suxestións e alegacións que xulgasen oportunas no prazo de trinta días hábiles, contados a partir da publicación do correspondente anuncio no Boletín Oficial da Provincia núm.200/2014, do 20 de outubro. Dado que non se produciron reclamacións no prazo sinalado, a dita modificación quedou elevada a definitiva, de conformidade co establecido no artigo 70.2 da Lei 7/85, do 2 de abril, Reguladora das Bases do Réxime Local, procédese á publicación da modificación correspondente, que entrará en vigor, unha vez pasado o prazo previsto no artigo 65.2 da Lei 7/85, o día seguinte ao da súa inserción no Boletín Oficial da Provincia: <<2.º.–Modificación do Regulamento orgánico municipal para establecemento do réxime de publicidade dos Rexistros de Intereses. “Artigo 17.1. Os representantes locais formularán, nos termos que a Lei establece, declaración sobre causas de incompatibilidade e sobre calquera actividade que lles proporcione ou poida proporcionar ingresos económicos. Formularán así mesmo declaración dos seus bens patrimoniais e da participación en sociedades de todo tipo, con información das sociedades por eles participadas e das liquidacións dos impostos sobre a Renda, Patrimonio e, no seu caso, Sociedades.2. Ambas declaracións, formuladas no modelo aprobado polo Pleno, levaranse a cabo antes da toma de posesión, con ocasión do cese e ao remate do mandato, así como cando se modifiquen as circunstancias de feito.3. A información sobre as liquidacións dos impostos sobre a Renda, Patrimonio e, no seu caso, Sociedades que os membros da Corporación estivesen obrigados a presentar perante a Administración Tributaria, canalizarase a través de declaracións anuais que se formularán para presentación de copias das últimas declaracións tributarias correspondente a ditos tributos. Estas declaracións anuais efectuaranse no modelo aprobado de declaración de bens patrimoniais, ao que se achegará, como información complementaria, copia compulsada das mencionadas declaracións tributarias.4. O prazo máximo para efectuar as declaracións con ocasión do cesamento e ao final do mandato, así como por variacións durante este, será dun mes a contar, respectivamente, desde o día seguinte ao da toma de razón do cesamento e declaración da vacante polo Pleno, ao de finalización do mandato corporativo e ao de efectiva produción da variación. A presentación das declaracións anuais efectuarase no mesmo prazo máximo dun mes, a contar desde a data de remate do prazo legalmente establecido para presentación da correspondente declaración ante a Administración Tributaria”. “Artigo 18.1. Baixo a dirección do Secretario Xeral da Corporación, e encomendados á súa custodia, constitúense os rexistros de intereses denominados Rexistro de Actividades, no que se inscribirán as declaracións sobre causas de incompatibilidade e sobre calquera actividade que poida proporcionar ingresos económicos, e o Rexistro de Bens patrimoniais. Ambos rexistros teñen carácter público.2. O persoal que preste servizos de custodia das declaracións e de xestión dos rexistros de intereses ten o deber permanente de gardar segredo sobre os datos e informacións dos que sexa coñecedor por razón de dita función.3. Inscritas as declaracións nos correspondentes rexistros de intereses, o Secretario Xeral disporá a súa publicación na Sede electrónica municipal, nun portal ou apartado específico de transparencia, mediante copia autorizada coa súa sinatura electrónica, con omisión dos datos relativos á localización concreta dos bens inmobles, que se limitará aos nomes da localidade e rúa ou lugar, das matrículas de vehículos e do domicilio do declarante, a fin de garantir a súa privacidade e seguridade. Quedan por tanto excluídas deste réxime de publicidade as declaracións de intereses que poidan inscribirse nun Re-xistro Especial de conformidade coa lexislación vixente.4. A publicidade na sede electrónica municipal de todas as declaracións de intereses relativas a cada mandato da Corporación manterase ata transcorridos catro meses desde a toma de posesión da nova Corporación”.->>.- Sada, 03 de marzo de 2015. O alcalde Asdo.: Ernesto Anido Varela